A keményítő titkai
(Háttéranyag, videók, cikk fordítások és módszertani magyarázatuk)
(Készítette: Boros Éva biológia-kémia tanár)

Keményítőt vízben szuszpendálva különleges, úgynevezett nem-newtoni folyadékot kapunk. Számos, ezt demonstráló kísérletről készült felvétel, ill. leírás található az interneten.

A YouTube-on talált keményítős kísérletek és fordításuk:

1. forrás: http://www.youtube.com/watch?v=scbPKjU8Ssg&feature=fvw
1. fordítás: Furcsa kukoricakeményítő szörnyek („Freaky cornstarch monsters”)
Keverd össze a keményítőt vízzel! Éppen annyi vizet adj hozzá, hogy a keményítő szuszpendálódjon, egy sűrű ragacsos folyadékot képezve.

Öntsd a folyadékot egy fejjel lefelé fordított hangszóróba, ami számítógéphez van kapcsolva. Amire még szükséged lesz, az egy speciális software, amivel a hangot a hangszóróba lehet küldeni. Egyszerűen csak írd be a Google-ba, hogy „wave form generátor”, és biztosan találsz valami jót. Szükséged van még egy 120 Hz-es tiszta szinusz hullámra. Kapcsold be és állóhullámot fogsz látni. Most figyeld meg, mi történik, ha egy lyukat fújsz a felületre. Egy kis lyuk jelenik meg, ami nem tűnik el. No, figyeld tovább!

2. forrás: http://www.youtube.com/watch?v=nq3ZjY0Uf-g&feature=related
2. fordítás: Csodálatos folyadék („Amazing Liquid”)
felirat:

	Ujjak és lyukak a kukorica-keményítő-oldatban

Robert D. Deegan

Florian S. Merkt

Harry L. Swinney

Nemlineáris Dinamika Központ

Texasi Egyetem, Austin


Ez egy keményítő-víz keverék, és a pálcáról való visszacsurgás alapján úgy viselkedik, mint egy folyadék. Vizsgáljuk meg, mi történik, ha ezt a folyadékot rázzuk!

Az első meglepetés, hogy ha belefújunk egy lyukat, az megmarad

felirat:

	Faraday hullámok

f=120Hz

gyorsulás rázáskor: 0-30g


Felcsavarjuk a gyorsítót, ami az edényt rázza, és Faraday hullámok jelennek meg.

felirat:

	Lyukak

A felszín bolygatása levegő fúvókával

f=120Hz

a=15g


Most az edényt egy állandó frekvenciával fogjuk rázni. Belefújunk, ekkor egy lyuk keletkezik, ami nem tűnik el. A közeli felvétel megmutatja, hogy a lyuk gyakorlatilag a teljes rétegen áthatol. Ez ugyanaz, csak felülről. Fontos megjegyezni, hogy a felvétel valós idejű, és a lyuk az valóban ott ül, annak ellenére, ez egy folyadék, a lyuk nem záródik be.

A következő felvételen három lyuk van, amelyeket Faraday hullámok vesznek körül. A két középső lyuk egymással kölcsönhatásban van. Közel kerülnek egymáshoz, majd eltávolodnak.

felirat:

	Lyuk delokalizáció

és

ujjak növekedése

f=120Hz

a=25g


Most 25g-vel fogjuk rázni. A befújt levegővel nem lyuk képződik, hanem felemelkedő massza, amelyek aztán újabb alakzatokat gerjesztenek, és az egész felületet ellepik.

Egyéb, írásban le nem fordított források:

http://www.youtube.com/watch?v=3zoTKXXNQIU&feature=related
http://www.youtube.com/watch?v=hvJikar9Vqk&feature=related
http://www.youtube.com/watch?v=rIwQ8mi34Ts&NR=1
http://www.youtube.com/user/alesis6
A Science in School weboldalon talált keményítővel kapcsolatos cikk és fordítása:
A keményítő szuszpenzió sajátos viselkedésének magyarázata a keményítő molekuláris-, mikro- és nanoszerkezetében rejlik. Hogy mit tudunk a keményítő szerkezetéről, az a következő cikkből kiderül. (Forrás: http://www.scienceinschool.org/print/1164)
Keményítő: egy szerkezeti rejtély

Dietmar Klement fotója/ Stockphoto
	Egy glükózmolekulákból álló lánc: a keményítő. Egyszerűen hangzik, de nem az. Dominique Cornuéjols és Serge Pérez kutatják szerkezetének bonyolultságát, és megmutatják, hogy a rejtély még egyáltalán nincs megoldva.

Vegyünk egy maroknyi spagettit, és szórjuk bele forrásban lévő vízbe! A kemény pálcikák gyorsam megpuhulnak és finoman meghajlanak duzzadás közben. A tésztának ezen viselkedését a forró vízben természetesnek vesszük, de mi is történik igazából a spagetti finomszerkezetével, ami ezt a drámai átalakulást eredményezi?


A válasz legeleje az, hogy a tészta – mint a rizs, burgonya vagy kenyér – nagy mennyiségű keményítőt tartalmaz. De mi az a keményítő? A növények állítják elő a szén-dioxidból fotoszintézisük során. A keményítő szemcsék glükóz polimerekből állnak és energiaraktárként szolgálnak. A növekedési periódus vége felé keményítő akkumulálódik a fák ágaiban a rügyek közelében. Megtalálhatóak a gyümölcsökben, magvakban, gyökerekben és a gumókban. A keményítő szemcsék igen alkalmasak a hosszú távú energiatárolásra, mivel nagyon tömörek, relatíve szárazak és nagy stabilitásúak.

Azonban ezt a létfontosságú energiaforrást hőkezelésnek kell kitennünk ahhoz, hogy az emberek számára hasznosítható legyen, mert a nyers keményítő szemcsék annyira tömörek, hogy nagyon nehezen emészthetőek. Hogy növeljük az emészthetőségét, a keményítőt meg kell főzni: csak hevítés után válik vízoldhatóvá és ehetővé.

A nyers keményítő forró vízben való átalakulását gélesedésnek nevezzük: A szemcsék megduzzadnak és megrepednek, és így alakítják ki a tésztát. Hűlés közben vagy hosszabb állás alatt a keményítő tészta gyakran sűrűsödik egy „retrogradáció”-nak nevezett jelenség miatt. A gélesedés és a retrogradáció (ami megfelel a szemcsék szerkezeti átalakulásának), befolyásolja a keményítő tartalmú rendszerek viselkedését.

Következésképpen, a keményítő kiválóan alkalmas a készen vásárolt vagy az otthon készített ételek állagának a módosítására (pl. liszt vagy kukoricaliszt az öntetek sűrítésére), és évszázadok óta alkalmazzák egyéb célokra, így a papírgyártásban (írezés) ragasztóként vagy szövet merevítőkként. Manapság a keményítő újabb alkalmazásai kerülnek előtérbe, ilyenek az alacsony kalóriatartalmú, diétás rostok, biodegradálódó csomagolóanyagok, vékony filmek és hőre lágyuló anyagok.

Tudomány: apránként

	A keményítőt, tehát széles körben alkalmazzák az iparban – már évezredek óta. A keményítő tudományos kutatása 1833-ban kezdődött, amikor egy francia vegyész, Anselme Payen meghatározta, hogy a keményítő glükózegységekből épül fel. Azonban a keményítő biokémiája és részletes szerkezete még a mai napig sem teljesen tisztázott. Tudjuk, hogy molekuláris szinten a keményítő (ahogy a természetben előfordul) két különböző komponensből tevődik össze. Amilózból és amilopektinből, melyeket frakcionálással különítettek el és külön tanulmányoztak.

1. ábra: Az amilóz (a) és az amilopektin (b) alap szerkezeti motívumai. 
Serge Pérez szívességéből, ESRF


Mindkét komponens glükózegységekből álló láncot tartalmaz, de a láncok különbözőképpen kapcsolódnak. Az amilóz leginkább lineáris (egymáshoz 1-4-es kötéssel kapcsolódó glükózegységekkel, 1.a ábra), az amilopektin pedig igencsak elágazó, nagyon tömör szerkezetet hoz létre az 1-6-os kötések miatt (1.b ábra). Az amilopektin 100-1000 glükóz egységet tartalmazhat és ez a legnagyobb bio-makromolekula.

2. ábra) a, Nyers keményítő szemcsék scanning elektronmikroszkópos felvételen
b) A szemcsék polarizált fényben.

Serge Pérez szívességéből, ESRF
	A természetes keményítő szemcsék rendkívül sokféle méretűek (0,1-200 mm) és alakúak lehetnek. De mindegyiknek közös jellemzője: a mikroszkóp alatt polarizált fénnyel megvilágítva és jóddal megfestve felszínükön egy „máltai keresztet” formáznak, jelezve, hogy valamiféle közös belső renddel jellemezhetőek. Ha a szemcséket fölös mennyiségű vízben hevítjük (mikor a spagettit főzzük), a polarizációs kereszt lassan eltűnik, ami azt mutatja, hogy ez a molekuláris rend felbomlik.

A keményítő fizikai tulajdonságai – stabilitása és fázisátalakulása (pl. keményítőszemcséből géllé vagy törékeny, nyers tésztából, puha, lágy tésztává) – közvetlenül köthető ehhez a molekuláris rendezettséghez. Azonban, a keményítő részletes szerkezetének megértéséhez olyan fejlett kutatási eszközökre és technikákra van szükség, mint a röntgenkrisztallográfia, elektronmikroszkóp, NMR, és számítógépes modellezés.

Ezen eszközök segítségével a kutatók szép lassan képet kapnak arról, hogyan is épül fel a hétköznapi keményítő.


A nanoméretektől kezdve: kettős spirál, lamellák és szuperhélixek

	A röntgendiffrakciós kutatások nanoméret tartományban azt jelzik, hogy:

· A keményítő vékony lemezes doménekből áll. (kb. 4.5 nm vastagságúak);

· Minden lemez kb. 100 kettősszálú spirálból áll, és mindegyik 20 glükózegységből épül fel (3. ábra);

· A kettős spirálok szorosan pakolódnak magasszintű rendezettségben, mint egy kristályban.

3. ábra: Kettős hélix szerkezet az amilopektinben
Serge Pérez szívességéből, ESRF

4.ábra: a) Az amilopektin klaszter modellje három lemezt mutat (a nyilak jelzik)
b) Az amilóz láncok (piros) és az amilopektin kettős hélixek (zöld és sárga) lehetséges összekeveredése.
Serge Pérez szívességéből, ESRF

	Ezek a röntgen eredmények megerősítik az amilopektin molekulával kapcsolatos biokémiai tanulmányokat, melyek azt mutatják, hogy az egész molekula duplaszálú hélix kristályklaszterbe rendeződik: a röntgendiffrakcióval láthatóvá tett lemezeket, melyek duplaszálú hélixszerkezeteket tartalmaznak, biokémiai kutatásokban demonstrálták. Ebben a modellben az elágazási pontok (1-6-os kötések) az amilopektin molekulákban a kevésbé rendezett régiókban találhatók az egyes klaszterek között. Az amilóz az amilopektin molekulákkal keveredve van, de ezeddig még senki sem tudja, hogy pontosan hogyan.

További röntgen tanulmányok kisszögű és nagyszögű technikákkal (SAXS, WAXS) hidratált keményítőn kimutatták, hogy a kettős hélix lemezek valószínűleg további szuperhelikális szerkezetet vesznek fel. 


	[image: image7.jpg]HIIH
IIJ%
i

i i




5. ábra: PA szuperhélix szerkezet egy lehetséges modellje.
Serge Pérez szívességéből, ESRF


Mikroméretektől lefelé: növekedési gyűrűk és blocklet-ek

6. ábra : Növekedési gyűrűk  melyek amorf és szemi-kristályos lemezek váltakozásából alakulnak ki.
Serge Pérez szívességéből, ESRF
	Az amilopektin lemezes és szuperhelikális szerkezete azonban csak egy pici szelete a teljes képnek. Nagyobb mérettartományban (mikroszkópikus) ismert, hogy a keményítő szemcsék amorf és szemikristályos héjak váltakozásából épülnek fel 100 és 800 nm vastagság között. Ezeket a szerkezeteket növekedési gyűrűknek hívják.(6. ábra).


	Szinte semmit sem tudunk az növekedési gyűrűk amorf részeiről. Ugyanakkor a kristályosabb régiók tanulmányozhatók röntgendiffrakcióval. A legújabb kutatások szinkrotronban nagymértékben fókuszált röntgensugárzás alkalmazásával kimutatták, hogy a szemikristályos régiókban a nanoméretű lemezek párhuzamosak a keményítő szemcsék felszínével. Ez lehetővé tette a kutatók számára, hogy kapcsolatot találjanak a kisméretű (mikroszkópikus) és a nagyon kisméretű (nanoméretű) lemezek között – egy olyan kapcsolatot, amit egyébként nagyon nehéz megkapni ilyen szerkezeti vizsgálatoknál.

Egy másik mai tanulmány atomerő mikroszkóp használatával a keményítő szemcse felületén kimutatta blokkok jelenlétét a növekedési gyűrűkön belül. Ezek a „blocklet”-ek többé-kevésbé gömb alakúak és méretük 20-100 nm között van. Azonban ennél többet még nemigen tudnak róluk.

7. ábra: a) A diffrakciós felvételek sorozata, melyeket a szemcse különböző részeiről készítettek. (a szemcse „térképezése”)
b) A lemez elhelyezkedése  szemben a szemcse felszínével
Serge Pérez szívességéből, ESRF


Összevetve az összes tanulmányt, a nanoméretű szerkezeteket (a lemezeket alkotó duplahélixek) és az növekedési gyűrűket és a váltakozó amorf és szemikristályos héjakat meglehetősen biztosnak vehetjük; azonban a köztes szerkezetek (szuperhélixek és blokkok) létezése kevésbé egyértelmű. Továbbá még az sem teljesen tisztázott, hogy ezek a szuperhélixek, a „blocklet”-ek és a növekedési gyűrűk hogyan köthetők össze. Az ábra összegzi a különböző szerkezeti szinteket, (glükózegységek, hélixek, lemezek, szuperhélixek, blokkok és növekedési gyűrűk), a molekuláris szinttől (10-9 m) a mikroszkópikus szintig (10-5 m).

A keményítővel végzett tanulói és demonstrációs kísérlet a kémia órán

(Kék szörnyek tánca a hangszórón)

	Felhasznált eszközök és anyagok:

10 g kukoricakeményítő

10 ml víz

200 ml-es főzőpohár vagy műanyag tál

mérőhenger

üvegbot vagy spatula


A kísérlet rendkívül látványos, mókás és ennek megfelelően igen figyelemfelkeltő hatású. Pár javaslat és kiegészítés a tanórákon való alkalmazáshoz:
· Érdemes már az óra legelején – pár bevezető kérdés után – egyből bemutatni.

Garantált a figyelem, mert ezt a kísérletet otthon is el lehet végezni. Mivel a diákok többsége szereti otthon is bemutatni, elmesélni az iskolában látott legizgalmasabb eseményeket, próbálnak minden apróságot megjegyezni, hogy az otthoni demonstráció kiválóan sikerüljön.

· Érdemes a keményítő szuszpenziót a diákokkal elkészíttetni. Az a legjobb, ha mindenki készít egy keveset és megtapasztalja a keletkező nem newoni folyadék érdekes tulajdonságait. Engedjük nekik, hogy belenyúljanak, formázzák, játszanak vele! Minél több érzékszervvel, minél több benyomást szerezzenek az anyagról (megkóstolni azért ne hagyjuk!). (Nagyon kreatívak tudnak lenni. A legérdekesebb mutatványokat videóra is vehetjük!) Ezután gyűjtsük be a masszát és kezdjük el a hangszórós kísérletet!
· A dolgozatomhoz mellékelt órán bemutatandó diasor a 10. évfolyam poliszacharidok témájához készült, de kis módosítással a 9. évfolyamon is bemutatható a kolloidkémiai alapfogalmak témakörben.

· Szuszpenziók és a kolloid oldatok demonstrálására alkalmazhatjuk: a keményítő vízben nem oldódik, csak duzzad hideg vízzel szuszpenziót, meleg (55-70 °C-on) kolloid oldatot képez, állás közben megszilárdul, gélt képez.

· Vizsgáltassuk meg a diákokkal, hogy szabad szemmel felfedezik-e a keményítő szemcséket a hideg vízben, illetőleg a forró vízben!

· Vizsgáltassuk meg velük a kolloid oldatot sötét háttérben, erős, oldalirányú fényben (Tyndall jelenség)!

· A hangszórós kísérletet bemutatása után a jelenséget magyarázhatjuk a következőképpen: A nagyméretű molekulákat (például keményítő-molekulákat) tartalmazó folyadékok furcsán viselkednek. Ez azért van, mert nagy felületűek és a nagy méretű felületek nem tudnak súrlódásmentesen egymáson elgördülni mozgatás hatására, hanem a szilárd testekhez hasonlóan ellenállnak az erőhatásoknak.

· A kolloid részecskék a nagy felületük miatt még sok egyéb tulajdonságaikban is eltérnek a homogén illetve heterogén rendszerektől: azért kell őket külön keverék csoportba sorolni. (homogén – heterogén – kolloid)

· A kísérlet bemutatása 10. évfolyamon a poliszacharidok témakörben történhet.

Jó a kísérlet, mert a kísérlet után egyből rátérhetünk a keményítő szerkezetének a magyarázatára, hiszen nyilvánvaló, hogy a keményítőoldat különös viselkedését a keményítő molekula és a keményítő szemcsék szerkezetében kell keresni. Itt térhetünk ki a keményítő fajtákra és a felépítésükre, valamint a glükózegységek kapcsolódására és a spirális térszerkezetre.

· Kiváló a kísérlet azért is, mert a jód-keményítő interakciót nem a régi, jól bevált módokon mutatjuk be, hanem feltesszük a kérdést: Mitől kék színűek a táncoló szörnyecskék?

· A tantárgyak közötti koncentráció nehéz feladat, de itt szerencsésen megvalósulhat, hiszen gyakran a 10. évfolyamon kerül sorra fizikából a mechanikai rezgések témakör, szinte egy időben a szerves kémiai keményítő témával. A szinuszhullám, állóhullám fogalmakat pedig „megfoghatóvá” tehetjük a kísérlet által.

· Az óra végén érdemes bemutatni a keményítő oldattal megtöltött medencés YouTube felvételt is (forrás: http://www.youtube.com/watch?v=f2XQ97XHjVw&feature=plcp ). Garantáltan emlékezetessé tehető a „keményítős” óra!

· Fontos, hogy napi rendszerességgel használjuk a rendelkezésünkre álló IKT-s eszközöket az oktatásban,. Ha van lehetőség interaktív tábla, internet, szavazórendszer, közösségi portálok, oktatást segítő programok használatára, akkor ne sajnáljuk rá az időt, mert bőven megéri a fáradozást:

· egyrészt modernek „trendik” leszünk a diákjaink szemében, szívesen jönnek az óránkra, ahol mindig történik valami;
· interaktívabbá tehető az óra: diákjaink már a digitális Y nemzedék képviselői, az ő életük javarészt azzal telik, hogy információmorzsák ezreit dolgozzák fel pillanatok alatt, az óráink számukra ingerszegények. Ne legyenek azok!

· sokkal jobban bevonhatóak a diákok az oktatási folyamatba;
· a „legyártott” anyagok később újra felhasználhatóak;
· a kis bemutatók, keresztrejtvények, játékok (stb.) készítésével nagy rutinra tehetünk szert, és később töredék idő alatt elő tudunk állítani érdekességet az órára (akár 5 perc alatt is).
Felhasznált Irodalom:

Starch: a structural mystery. Science in School (2010)Vol. 14, 22-27.

http://www.youtube.com/watch?v=scbPKjU8Ssg&feature=fvw
http://www.youtube.com/watch?v=F2i-IPiuCwk&feature=related
http://www.youtube.com/watch?v=nq3ZjY0Uf-g&feature=related

http://www.youtube.com/watch?v=rIwQ8mi34Ts&NR=1
http://www.youtube.com/user/alesis69
http://www.youtube.com/watch?v=WnDKOc0Ag28&feature=related
http://www.youtube.com/watch?v=Yw4qklgNIxI&feature=related
http://www.youtube.com/watch?v=hvJikar9Vqk&feature=related
http://www.youtube.com/watch?v=

 HYPERLINK "http://www.youtube.com/watch?v=scbPKjU8Ssg&feature=fvw"
NKxKVpIIZe5Q&

feature=related
http://www.youtube.com/watch?v=BmL2WEOmEDw&feature=related
http://www.youtube.com/watch?v=IIXluVsi49GU&feature=related
http://www.youtube.com/watch?v=KYSlK4f94p0&feature=related

